Rifuġju Jien ir-rifuġju tiegħek. Ejja b'idejk vojta, mikxufa, bla biljett u bla kliem. Wara r-reżħa, wara l-karużell t'elf karozza jiżżerżqu u jigirżu fuq is-silġ, wara l-geġwiġija wġigħ ta' sptarijiet ileqqu, ejja. Biex tasal fejni, m'hemmx taraġ garigor, m'hemmx kurituri twal u dejqa, wisq anqas odiċi sigriet biex tgħaddi minn bieb wara bieb wara bieb — emm iddawwar rasek, tħares tikka 'l fuq, issibni 'nofs il-ftuħ. għadd 32 LXXXII 37 Leħen il-Malti Idejk f'idejja, agħfas ġbinek fil-wied ta' sidri u serraħ kull ħsieb. Jekk trid, agħlaq għajnejk. Kif tħarrek kemm kemm sebgħek, tixkattali kurrent ħafif tad-dawl ma' demmi… Qed tismagħha qalbi tħabbat2 Ripetittiva, naf, ma' kull tektika ttaqtaq u ttenni inħobbok, inħobbok, inħobbok … Meta nbuslek il-pala t'idek, inbus ħajtek kollha, kulma lqajt u kulma għad tilqa: Fil-mappa tal-pala t'idek, hemm ġżira. fiha ramla tistenniek tistrieħ minn tulek fuqha, fiha sufan tal-ġebel fit-tarf ta' rdum qadim li jilqa' kull mewġa, kull tvenvina żbuxxlata tar-riħ, kull sfumatura dell u dija tax-xemx fi nżulha. Għal għonq it-toroq t'idek, meta tegħja jew tixba, fittex il-gżira, u ssibni hemm. Tikber, tweġġa'u titgħallem, u l-ħolm żejjed jaf itaqqal kultant il-ġwinħajn. Jien ir-rifuġju tiegħek. Toħlom jew toħlomx, serraħ rasek fil-wied ta' sidri u orqod fis-skiet.